**8. évfolyam**

Fő cél a már megalapozott kompetenciák továbbfejlesztése, megerősítése, az információ felismerése, visszakeresése, bemutatása és cseréje; kommunikációs együttműködés az interneten keresztül; a nyelvről tanult ismeretek mélyítése, rendszerezése, a horvát nyelv szerkezetének, megfigyelése mondat- és szövegépítő eljárásokkal.

A 8. évfolyamon a tanuló beszédében már nemcsak megfelelően artikulál, hanem kiejtésével közlő szándékát is jól tükrözi, továbbá a mondat- és szövegfonetikai eszközöket is megfelelően alkalmazza. Már nemcsak összefoglalni tudja az olvasottakat, hanem érvelni is képes, és a beszédtárssal együtt tud működni. Nemcsak a beszédhelyzethez alkalmazkodik, hanem különféle kommunikációs technikákat is képes alkalmazni. Már nemcsak használni képes a vázlatot, hanem ő maga is képes az önálló vázlatkészítésre. Képes a szövegek értelmezésre is.

Megismerkedik a lírai és az elbeszélő szerkezetekkel, a jellemzés módjaival, továbbá a tantervben számára előírt fogalmakkal.

Erkölcsi ítélőképesség szempontjából képes tetszésnyilvánításra és az eltérő vélemény kifejezésére.

Ismeri a média működésének, társadalmi hatásainak alapvető összefüggéseit, a horvát nyelv és kultúra megőrzése és fejlesztése terén betöltött szerepét.

|  |  |  |  |
| --- | --- | --- | --- |
| Tematikai egység címe | Kerettantervi óraszám | Helyi többlet óraszám | Témakör összes időkerete |
| 1. **Beszédkészség, szóbeli szövegek megértése, értelmezése és alkotása** | 70 | 4 | 74 |
| 1. **Olvasás, az írott szöveg megértése** | 29 | 4 | 33 |
| 1. **Az írás, szövegalkotás** | 15 | 2 | 17 |
| 1. **A tanulási képesség fejlesztése** | 7 | 2 | 9 |
| 1. **Anyanyelvi kultúra, ismeretek az anyanyelvről** | 19 | 2 | 21 |
| 1. **Irodalmi kultúra, az irodalmi művek értelmezése** | 16 | 3 | 19 |
| 1. **Az ítélőképesség, az erkölcsi, az esztétikai és a történeti érzék fejlesztése** | 5 | 2 | 7 |
| Évfolyam összesen: | 161 | 19 | 180 |

|  |  |  |
| --- | --- | --- |
| **Tematikai egység/ Fejlesztési cél** | **Beszédkészség, szóbeli szövegek megértése és alkotása** | **Órakeret 141 óra** |
| **Előzetes tudás** | Horvát nyelvi szóbeli kommunikáció és megértés mindennapi kommunikációs helyzetekben.  Érthető beszéd a horvát nyelvi alapvető szókincs felhasználásával.   1. Alapfokú szóbeli szövegalkotási készség megléte, rövid szöveg, beszéd alkotása. 2. Az alapvető kommunikációs kapcsolatfelvételi formák ismerete és alkalmazása: köszönés, bemutatkozás, megszólítás, kérdezés, kérés stb. | |

|  |  |  |
| --- | --- | --- |
| **Tematikai egység/ Fejlesztési cél** | **Beszédkészség, szóbeli szövegek megértése, értelmezése és alkotása** | **Órakeret 139 óra** |
| **Előzetes tudás** | A kifejező kommunikáció, a megfelelő horvát nyelvi szókincs alkalmazása személyes beszámolóban, történetmeséléskor, személyek jellemzésekor.  Ismert szituációban horvát nyelvi kommunikáció, alkalmazkodás a különféle beszédhelyzetekhez. | |
| **A tematikai egység nevelési-fejlesztési céljai** | A különféle iskolai és kisközösségi beszédhelyzeteknek megfelelő beszédmód, szókincs gyakoroltatása, fejlesztése.  A tömegkommunikáció formáinak, néhány gyakoribb műfajának megismertetése.  A kifejező és pontos vers- és prózamondás fejlesztése. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Kifejező, a nem verbális jeleket a beszédhelyzetnek megfelelően használó horvát nyelvű megnyilatkozás.  A különféle mindennapi horvát nyelvű megnyilatkozások, valamint a tömegkommunikáció üzeneteinek megértése *(pl. időjárás-jelentés, plakát, reklám)*.  Beszédbátorság, szóbeli kifejezőkészség erősítése valós beszédhelyzetekben, adott témakörökben, hétköznapi témákban.  Egyszerű, begyakorolt mindennapi témák megbeszélése kiscsoportban (*pl. köszöntés, kérés, továbbtanulás, környezetvédelem*).  Egyszerű horvát nyelvű hallás utáni értési feladatok megoldása.  Kommunikáció iskolai helyzetekben: *megbeszélés, hozzászólás, rövid alkalmi beszéd, kiselőadás*, a helyzetnek és a kommunikációs célnak megfelelő beszédmód, szókincs használata. | A tanuló   * képes a mindennapi helyzetnek megfelelő egyszerű, de folyamatos horvát nyelvű kommunikációra; * motivált valós, vagy témakörökhöz köthető beszédhelyzetekben való részvételre; * magabiztosan old meg hallásértési feladatokat; * iskolai helyzetekben használja a horvát nyelv fordulatait. | *Minden tantárgy*: kiselőadás, részvétel beszélgetésben, vitában.  *Magyar nyelv és irodalom*: szóbeli megnyilvánulások formái.  *Horvát népismeret*: országismeret.  *Idegen nyelv*: hasonló témák szóanyaga, kommunikációs helyzetek. |

|  |  |
| --- | --- |
| **Kulcsfogalmak/ fogalmak** | Vélemény, megbeszélés, kérés, köszöntés, hozzászólás, felszólalás, kiselőadás, tömegkommunikáció, sajtó, rádió, televízió, internet. |

|  |  |  |
| --- | --- | --- |
| **Tematikai egység/ Fejlesztési cél** | **Olvasás, írott szöveg értése** | **Órakeret 52 óra** |
| **Előzetes tudás** | Horvát nyelvű köznapi és irodalmi szövegek alapszintű feldolgozása.  A szöveghez tartozó kép és a szöveg közötti összefüggés felismerése, egyszerűbb ábrák, táblázatok, jelek értelmezése.  Egyszerűbb horvát nyelvjárási szövegek olvasása, értelmezése, összevetése az irodalmi nyelvvel, a szókincs gazdagítása.  Érdeklődés a horvát nyelvi kultúra irodalmi, művészeti alkotásai iránt.  Az olvasási, a szövegértési hibák felismerése.  A tanult szövegértési, szövegfeldolgozási stratégiák alkalmazása különféle megjelenésű és típusú szövegeken. | |
| **A tematikai egység nevelési-fejlesztési céljai** | Újabb szövegfeldolgozási módok, adatkeresési technikák megismertetése, gyakoroltatása.  Hosszabb, nyelvileg összetettebb szöveg folyékony, szöveghű olvasásának fejlesztése megfelelő szóhangsúllyal és intonációval.  A megfelelő információkezelési módok megismertetése, gyakorlati alkalmazása nyomtatott és elektronikus szövegekben. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| A megismert szövegfeldolgozási módok gyakorlása, újabb technikák megismerése, azok gyakorlatban történő alkalmazása.  Ismert és ismeretlen, köznyelvi és irodalmi horvát nyelvű szöveg érzelmi-gondolati tartalmát kifejező olvasás (*lásd: Kulturális élet, média, Politika és történelem témakör).*  Az olvasott horvát nyelvű szöveg tartalmának és az azt kiegészítő képek, ábrák összefüggéseinek felfedezése, értelmezése *(pl. horvát nyelvű képregények, családfa).*  Az olvasott szöveg megértése, lényegének kiemelése, események, érzelmek megértése.  A különböző forrásokból (*internet, könyvtár*) származó adatok keresése, kezelése, értelmezése, összefüggések levonása.  Elektronikus és nyomtatott szótárak használata.  Szövegtípusok felismerése *(szépirodalmi, ismeretterjesztő, tankönyvi, médiaszöveg*). | A tanuló   * tud szöveget önállóan vagy segítséggel különböző technikákkal feldolgozni; * tud pontosan és megfelelő hangsúllyal, hanglejtéssel szöveget olvasni; * képes a szöveg összekapcsolására ábrákkal, képekkel; * képes horvát nyelvű szöveg értelmezésére, a lényeg kiemelésére; * biztosan kezeli a különböző adatforrásokat, szótárakat; * eligazodik különböző szövegtípusok között. | *Minden tantárgy*: az egyes tantárgyakban olvasott szövegek feldolgozásának tantárgyi sajátosságai.  *Történelem, társadalmi és állampolgári ismeretek*: ábrák, képek, illusztrációk értelmezése.  *Informatika:* digitális adathordozók, információforrások, szövegtípusok.  *Magyar nyelv és irodalom; idegen nyelvek:* szótárhasználat, szókincs.  *Horvát népismeret*: ismeretterjesztő, szépirodalmi szövegek. |

|  |  |
| --- | --- |
| **Kulcsfogalmak/ fogalmak** | Adatkeresés, szótár, szöveg, szövegfeldolgozás, ismeretterjesztő irodalom, szövegtípus. |

|  |  |  |
| --- | --- | --- |
| **Tematikai egység/ Fejlesztési cél** | **Írás, szövegalkotás** | **Órakeret 30 óra** |
| **Előzetes tudás** | Egyszerű horvát nyelvű nyomtatvány, képeslap, levél írása, tanult horvát nyelvű szövegek kiegészítése, önálló szövegalkotás, vázlatkészítés. Az ismert fogalmazási műfajokban történő változatos, kreatív szövegalkotás.  Élmények, események leírása különböző közlésfajták alkalmazásával. Alapvető nyelvhelyességi hibák elkerülése.  Szövegtípusok és műfajok ismerete.  Rövidebb mondatok, szövegek fordítása szótár segítségével.  Néhány digitális szövegtípus (SMS, e-mail) alkalmazása. | |
| **A tematikai egység nevelési-fejlesztési céljai** | A műfaji sajátosságoknak megfelelő szövegalkotás fejlesztése.  Kép alapján összefüggő írott szöveg készítésének megalapozása, egyszerű és összetett mondatokkal személyes és olvasmányélmény alapján, a nyelvhelyességi normák betartásával.  Ismeretlen horvát nyelvű szöveg fordításának gyakorlása írásban. | |

|  |  |  |  |
| --- | --- | --- | --- |
| **Tevékenységek/ismeretek** | | **Követelmények** | **Kapcsolódási pontok** |
| Kép alapján összefüggő írott szöveg készítése egyszerű és összetett mondatokkal.  Fogalmazás készítése személyes és olvasmányélmény alapján a nyelvhelyességi normák betartásával (*pl. kedvenc énekesem, a legjobb sportoló*).  Megadott szempontok alapján különböző műfajú (*leírás, elbeszélés)* horvát nyelvű szövegek alkotása, ide értve a tömegkommunikációs műfajú (*hír, interjú, riport*) szövegeket is.  Köznyelvi és irodalmi szöveg írásbeli fordítása önállóan és szótárral  Megjelenés különböző internetes felületeken horvát nyelven  *(e-mail, blog).* | | A tanuló   * összefüggő szöveget tud írni kép alapján; * képes fogalmazást készíteni saját élmény alapján; * betartja a nyelvhelyességi normákat; * tud különböző műfajú szövegeket alkotni; * magabiztosan fordít szótár segítségével a tananyaghoz köthető horvát nyelvű szövegeket; * kulturáltan nyilvánul meg a különböző internetes fórumokon. | *Vizuális kultúra*: különböző témájú képek, tematikus képek.  *Magyar nyelv és irodalom:* műfajok, szövegtípusok.  *Idegen nyelvek*: fordítási technikák.  *Informatika*: a szövegszerkesztő programok lehetőségei. |
| **Kulcsfogalmak/ fogalmak** | Elektronikus szöveg, interjú, riport, hír, képleírás, tematikus kép. | | |

|  |  |  |
| --- | --- | --- |
| **Tematikai egység/ Fejlesztési cél** | **A tanulási képesség fejlesztése** | **Órakeret 10 óra** |
| **Előzetes tudás** | Kulturált és hatékony könyvtár–és internethasználat.  Az alapműveltség elsajátításához, a hatékony tanuláshoz szükséges tudás megszerzésének technikái.  Tanulást segítő eljárások ismerete, használata. | |
| **A tematikai egység nevelési-fejlesztési céljai** | Kombinált tanulási módok megismerése. Önálló dialógusalkotás, prezentációkészítés, kooperatív technikák alkalmaztatása az eredményesség érdekében. A könyvtár- és szótárhasználat ösztönzése. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Kombinált tanulási módok:  szituációs gyakorlatok, koncentráció- és memóriafejlesztő gyakorlatok, új szövegtanulási technikák.  A motiváció erősítése, a szóbeli kifejezőkészség, a beszéd fejlesztése nyelvi játékokkal, dramatizációs gyakorlatokkal, önálló dialógusalkotással az Ajánlott témakörök alapján.  Vázlatkészítés, prezentációkészítés, önálló összefoglalás *(pl. Horvátország nemzeti parkjai).*  Kooperatív technikák alkalmazása (páros, projekt- és csoportmunka) önállóan, illetve tanári irányítással (*pl. horvát városok bemutatása, kedvenc együttesem, énekesem).*  Az audiovizuális eszközök, az internet tudatos használata.  Könyvtárhasználati ismeretek rendszerezése, bővítése.  Magabiztos szótárhasználat. | A tanuló   * ismer és alkalmaz kombinált tanulási módokat a különböző tanulási feladatok teljesítése érdekében; * változatos formában képes önálló írásbeli és szóbeli szövegalkotásra; * célirányosan érdeklődik a horvát nyelv tanulása iránt, saját érdeklődésének megfelelően információt keres; * felelősen használja a különböző ismeretforrásokat. | *Történelem, társadalmi és állampolgári ismeretek*: információszerzés.  *Magyar nyelv és irodalom:* vázlatkészítés, könyvtár, szótárak.  *Informatika*: információkeresés, internet, weblapok.  *Horvát népismeret*: könyvtárhasználat. |

|  |  |
| --- | --- |
| **Kulcsfogalmak/ fogalmak** | Információ, könyvtár, tanulás, vázlat, internet, szótár, audiovizuális eszközök. |

|  |  |  |
| --- | --- | --- |
| **Tematikai egység/ Fejlesztési cél** | **Anyanyelvi kultúra, ismeretek az anyanyelvről** | **Órakeret 48 óra** |
| **Előzetes tudás** | A leggyakrabban előforduló helyesírási szabályok ismerete, azok fokozatos, önálló alkalmazása az írott kommunikációban. Gyakran előforduló egyszerű alaktani és mondattani szerkezetek önálló használata. A szófajokhoz kapcsolódó alapvető és gyakori helyesírási szabályok, normák ismerete, alkalmazása, igény a pontos helyesírás iránt.  Megfelelő szókincs a feladatok elvégzéséhez.  A horvát, a magyar és valamely tanult, ismert idegen nyelv szerkezete közötti hasonlóságok és különbözőségek alapszintű ismerete.  A helyi horvát nyelvjárás gyakran előforduló kifejezéseinek felismerése.  Szótő, toldalék, összetett szók; alapszófajok: ige, főnév, melléknév, számnév, elöljárószó, névmások, főnévi igenév.  Mondatfajták típusai, használata. | |
| **A tematikai egység nevelési-fejlesztési céljai** | A horvát nyelv szerkezetének, változásainak megfigyeltetése. Gyakran előforduló szókapcsolatok, kifejezések, mondattani szerkezetek tudatos használata. Szófaji ismeretek bővítése.  Horvát nyelvi tudatosság fejlesztése. A horvát nyelv eredetének megismertetése. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| A helyesírás fontosságának hangsúlyozása különféle írásbeli szövegtípusokban.  A mondat, a szöveg központozásának legfontosabb szabályai.  A mondat nyelvi funkciója, felépítése, szerkezete, mondatfajták.  Mondatátalakítási gyakorlatok a beszédhelyzetnek és a kommunikációs szándéknak megfelelően, szóban és írásban.  A leggyakoribb hangváltozási törvények, a hangváltozásoknak megfelelő helyesírás.  Szófaji ismeretek bővítése.  A főnevek esetei többes számban.  Melléknevek és számnevek ragozása.  Elöljárószók esetekkel.  Az ige módjai (kijelentő, felszólító, feltételes), szemlélete (folyamatos – befejezett), visszaható és  vonzatos igék.  Határozószók.  Névmások: visszaható, vonatkozó.  Szógyűjtés, szóalkotás – képzéssel, összetétellel.  A szókincs változása és bővülése: régi és új szavak, kifejezések gyűjtése, összehasonlítása.  A horvát nyelv eredete, helye a szláv nyelvek között. | A tanuló   * ismeri és alkalmazza a legfontosabb helyesírási és központozási szabályokat; * a mondatokat a beszédhelyzetnek, szándéknak megfelelően használja; * felismeri és alkalmazza a leggyakoribb hangváltozási törvényeket; * rendelkezik az alapvető hangtani, szótani, szófajtani és mondattani ismeretekkel; * szókincsét folyamatosan bővíti, rendszerezi; * el tudja helyezni a horvát nyelvet az indoeurópai nyelvcsaládok, valamint a szláv nyelvek között. | *Informatika*: a helyesírási ellenőrző programok.  *Magyar nyelv és irodalom:* hangtani, szófajtani, mondattani ismeretek; nyelvcsaládok, nyelvek.  *Idegen nyelvek*: a tanult idegen nyelv hangtana, szófajai, mondatszerkesztése. |

|  |  |
| --- | --- |
| **Kulcsfogalmak/ fogalmak** | Mondatfajta, egyszerű és összetett mondat.  Központozás, írásjel (vessző, pont, kérdőjel, felkiáltójel, kettőspont, gondolatjel), hangváltozás.  Indoeurópai nyelv, nyelvcsalád, nyelvrokonság. |

|  |  |  |
| --- | --- | --- |
| **Tematikai egység/ Fejlesztési cél** | **Irodalmi kultúra, az irodalmi művek értelmezése** | **Órakeret 35 óra** |
| **Előzetes tudás** | A horvátországi és a magyarországi horvát irodalom néhány alkotásának ismerete.  Rövid terjedelmű epikai (mondák, mesék, legendák, elbeszélések) és lírai (vers, dal) művek önálló olvasása, tartalom összefoglalása, szereplők jellemzése.  Horvát nyelvű történetrészletek, legendák, mondák, népszokások dramatikus megjelenítése. Lírai alkotások elemzése. | |
| **A tematikai egység nevelési-fejlesztési céljai** | Horvát nyelvű epikus és lírai művek olvasása, tartalmuk összefoglalása, műfajuk megnevezése. A lírai formanyelv elemeinek megismerése. A művek elemzése során a fogalmak felismerése, megnevezése.  Epikus művek jellemzőinek felismerése (idő, helyszín, cselekmény, szereplők).  Horvát nyelvű kreatív írás fejlesztése, pl. képregény alkotása horvát nyelven.  Az életkornak megfelelő (ifjúsági) mozgóképi (film, televízió, videó, web) adások, műsorok megismerése, az írott média (újság, folyóirat) és az internetes lehetőségek nyelvtanulás céljából történő felhasználása. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Hosszabb terjedelmű horvát nyelvű epikus és lírai művek önálló olvasása, értése, tartalom összefoglalása, műfajuk megnevezése.  A lírai művek kifejezésmódjának felismerése, a művek elemzése során a fogalmak megnevezése.  Epikus művek értelmezése, bemutatása meghatározott szempontok alapján (idő, helyszín, szereplők, cselekmény).  Kreatív írás, képregény alkotása horvát nyelven.  Az életkornak megfelelő (ifjúsági) mozgóképi (film, televízió, videó, web) adások, műsorok megismerése, az írott média (újság, folyóirat) és az internetes lehetőségek nyelvtanulás céljából történő használata.  Egy hazai vagy horvátországi színielőadás megtekintése, feldolgozása. A monológ és a dialógus szerepének megkülönböztetése.  Dialogikus művek feldolgozása, drámajáték.  Egyszerűbb, horvát nyelvű médiaszövegek létrehozása (pl. interjú, újságcikk, közösségi portálra készülő adatlap).  A meghatározó sajtóműfajok felismerése, alapvető jellemzőik tudatosítása (hír, riport, interjú).  Horvát szerzők műveinek vagy azok részleteinek ismerete (pl. Sunčana Škrinjarić: *Kaktus bajke*, Ivana Brlić-Mažuranić: *Čudnovate zgode šegrta Hlapića*,   * August Šenoa: *Povjestice*, * Nada Iveljić: *Konjić sa zlatnim sedlom*, * Gustav Krklec: *Pjesme,* * Zdenka Jušić-Seunik: *Vode su pjevale*, * Milivoj Matošec: *Strah u ulici lipa*, * Ivan Kušan: *Kako u Parizu*, Branka Primorac: *Maturalac* (ulomci), * Božidar Prosenjak: *Divlji konj*, Sunčana Škrinjarić: *Ulica predaka,*   Stjepan Tomaš: *Mali ratni dnevnik.*  Magyarországi horvát szerzők művei pl. a következő kötetekből:  Jolanka Tišler: *V modrini neba,* Stjepan Blažetin: *Rasuto biserje*, Stipan Blažetin: *Srce na dlanu*, Josip Gujaš Džuretin: *Povratak u Podravinu*,  Lajoš Škrapić: *Droptine*, Marko Dekić*: S bačvanske ravnice*, Matilda Bölcs: *Jantarska ciesta*, Jolanka Tišler: *V zrcalu rodice*, Ladislav Gujaš: *Dodir vremena*, Mate Šinković: *Na našoj gori.* | A tanuló   * önállóan olvas, megért, műfajilag meghatároz és elemez hosszabb terjedelmű irodalmi műveket; * életkorának megfelelő kommunikációs felületeket keres nyelvtanulás céljából; * fejleszti a képzelőerejét, a kifejezőkészségét média–és más típusú szövegek alkotásán keresztül; * különböző szereplőket, magatartástípusokat, karaktereket jelenít meg közös játékokban, drámajátékokban; * felismer, megért és alkot egyszerűbb, horvát nyelvű, különböző sajtóműfajú szövegeket. | *Informatika:* adatkeresés a szerzők életrajzához.  *Magyar nyelv és irodalom:* hasonló témájú, műfajú irodalmi művek, színházművészet.  *Horvát népismeret:* legendák, mondák.  *Vizuális kultúra*: médiamegjelenés. |

|  |  |
| --- | --- |
| **Kulcsfogalmak/ fogalmak** | Szerkezet, regény, elbeszélés, dal, konfliktus, elbeszélő, dialógus, monológ, jelenet, jelmez, konfliktus, szerep, szereplő, hír, riport. |

|  |  |  |
| --- | --- | --- |
| **Tematikai egység/ Fejlesztési cél** | **Az ítélőképesség, az erkölcsi, az esztétikai és történeti érzék fejlesztése** | **Órakeret 10 óra** |
| **Előzetes tudás** | A tanuló rendelkezik a horvát nyelvi kulturált önkifejezés, az önálló gondolkodás, véleményalkotás alapszintű képességével. Elfogadja és tolerálja a nyelvi különbözőséget, másságot. Képes a konfliktuskezelésre és az önálló ismeretszerzésre. | |
| **A tematikai egység nevelési-fejlesztési céljai** | A kritikai gondolkodás fejlesztése. Az elektronikus, internetes információforrások megbízható kezelésének kialakítása.  A tetszésnyilvánítás árnyaltabb horvát nyelvi formáinak elsajátíttatása.  A kulturált véleménynyilvánítás, érvelés, vitázás alapelveinek tudatosítása, megalapozása. | |

|  |  |  |
| --- | --- | --- |
| **Tevékenységek/ismeretek** | **Követelmények** | **Kapcsolódási pontok** |
| Vélemény megfogalmazása összefüggő mondatokkal hétköznapi helyzetek, olvasmány- és művészeti élmények alapján.  A horvát művészeti alkotásokban (képzőművészet, zene, film, színház) megjelenő erkölcsi és esztétikai értékek, konfliktusok felismerése, megnevezése.  Játékfilmekben megjelenő emberi kapcsolatok, cselekedetek, érzelmi viszonyulások értelmezése, megnevezése  (*pl. Dječaci Pavlove ulice).*  Az érvelés alapjainak megismerése. Részvétel beszélgetésben, vitában, saját álláspont előadása, megvédése.  Reagálás mások véleményére kisközösségi (*iskolai, családi, baráti*) helyzetekben *(pl. állatvédelem, dohányzás, együttélés szabályai).* | A tanuló   * képes önálló vélemény megfogalmazására hétköznapi helyzetek vagy művészeti élmény alapján; * zenei, irodalmi, képzőművészeti élmények átélése során fejlődik problémamegoldó képessége; * képes kulturáltan önálló értékítélet megfogalmazására, érvelésre. | *Erkölcstan:* emberi magatartásformák, konfliktusok, erkölcsi kérdések megvitatása.  *Vizuális kultúra:* képzőművészeti alkotások, film.  *Magyar nyelv és irodalom*: irodalmi művek erkölcsi tanulságai.  *Horvát népismeret:* helyi horvát szerzők műveiben megjelenő erkölcsi problémák. |

|  |  |
| --- | --- |
| **Kulcsfogalmak/ fogalmak** | Tanulság, vélemény, konfliktus. érvelés, viselkedési norma, értékítélet, képzőművészet, zene. |

|  |  |
| --- | --- |
| **A fejlesztés várt eredményei a** **két évfolyamos ciklus végén** | A tanuló eligazodik, és hatékonyan részt vesz a mindennapi páros és csoportos horvát nyelvű kommunikációs helyzetekben, vitákban, képes álláspontjának megfelelően érvelni. Képes az olvasott szöveg tartalmával kapcsolatos saját véleményét szóban és írásban horvát nyelven megfogalmazni, állításait indokolni.  Tudja értelmezni partnerei kommunikációs szándékát, nem nyelvi jeleit.  Képes a különböző műfajú horvát nyelvű szövegek megértésére, a szövegből információk visszakeresésére.  Össze tudja foglalni a szöveg tartalmát, tud önállóan jegyzetet és vázlatot készíteni.  A tanuló ismeri, és törekszik a szövegalkotásban a különböző mondatfajták használatára.  Alkalmazza az írásbeli szövegalkotásban nyelvtani, nyelvhelyességi, helyesírási, mondattani ismereteit.  Ismeri, és a nyelvtanulás céljából használja is a tömegkommunikáció eszközeit, lehetőségeit.  A tanuló képes a könnyebben besorolható művek műfaji azonosítására.  Tudja jellemezni a szereplőket. El tud igazodni a horvátországi és a magyarországi horvátok irodalmában, a helyi hagyományokban, irodalmi emlékekben.  A tanuló tisztában van a média alapvető kifejezőeszközeivel, az írott és az elektronikus sajtó műfajaival, az internet társadalmi, illetve a nyelvtanulásban betöltött szerepével. |

|  |  |
| --- | --- |
| **Az írásbeli és szóbeli kommunikáció különböző formáinak gyakorlása a következő témakörökben**  **5–8. évfolyamra** | |
| **Ajánlott témakörök** | **Kapcsolódási pontok** |
| *Család*  Én és a családom.  Családtagok bemutatása.  Emberi kapcsolatok, barátok, baráti kör.  Munka, foglalkozások.  Alkalmazkodás, jellemvonások.  Az egyén és a közösség, konfliktustípusok. Mindennapi tevékenységek, napirend, a család mindennapjai.  Családfa, elődeink.  Családi ünnepek. | *Erkölcstan*: az együttélés szabályai és konfliktusai a különböző közösségi színtereken.  *Magyar nyelv és irodalom:* szereplők jellemzése, konfliktusok különböző irodalmi művekben.  *Technika, életvitel és gyakorlat:* család, munkamegosztás, foglalkozások, ünnepek. |
| *Otthon*  Otthonom, szűkebb környezetem.  Kedvenc játékaim.  Lakóhelyem, tágabb környezetem. | *Biológia-egészségtan[[1]](#footnote-1); földrajz:* lakóhelyi környezet.  *Matematika:* tájékozódás a térben, halmazok. |
| *Étkezés*  Napi étkezések.  Kedvenc ételeim, italaim.  Egészséges táplálkozás, főzés, receptek, főzőműsorok.  Étkezés étteremben, gyorséttermek, készételek.  Ételek, étkezési szokások, illem.  Horvátország jellegzetes ételei, a magyarországi horvátok jellegzetes ételei. | *Biológia-egészségtan:* az ember megismerése és egészsége – tápanyag, élelmiszer, étrend.  *Technika, életvitel és gyakorlat:* táplálkozás, főzés. |
| *Idő, időjárás*  Az óra.  A hét napjai és a napszakok.  Évszakok és hónapok.  Az időjárás elemei.  Időjárási jelenségek. | *Matematika*: az idő mérése, az idő kifejezése a mindennapi kommunikációban.  *Földrajz:* a napszakok, az évszakok váltakozása. |
| *Öltözködés*  Évszakok és ruhadarabok, lábbelik.  Kedvenc ruháim.  A divat. A márka. | *Technika, életvitel és gyakorlat*: egészséges életmód – öltözködés.  *Matematika*: halmazok. |
| *Egészség, sport*  Testrészek és mozgás.  Kedvenc sportom.  Egészséges életmód, betegségek, orvosi ellátás, gyógymódok.  Káros szenvedélyek. | *Biológia-egészségtan*: testrészek, egészségvédelem.  *Testnevelés és sport:* mozgásfejlesztő játékok. |
| *Iskola, tanulás, oktatás, munka:*  Iskolám, osztálytermünk.  Tantárgyaim.  Osztálytársaim, osztályközösség, barátaim.  Iskolai mindennapok, napirend, órarend.  A tanulási folyamat, tanulási módszerek.  Iskolai struktúra, iskolatípusok. A továbbtanulás lehetőségei.  Iskolán kívüli tevékenységek, iskolai és iskolán kívüli ismeretszerzési módok.  A munka világa, hagyományos foglalkozások és az új kor szakmái. | *Erkölcstan:* baráti kapcsolatok, iskolai közösségek.  *Matematika:* tájékozódás a térben, halmazok. |
| *Szabadidő*  Kedvenc időtöltésem.  Szabadidős tevékenységek, hobbi, sport.  Turizmus, nyaralás, utazás, az utazások típusai. | *Ének-zene:* zenehallgatás.  *Vizuális kultúra:* kreatív alkotások.  *Testnevelés és sport:* sportágak. |
| *Környezet, természet, a technika világa*  Életkörülmények, lakhely, berendezési tárgyak.  Környezet- és természetvédelem, lokális, regionális problémák, környezetvédelem.  Állatvédelem, állattartás.  Kézművesség, ipar. | *Biológia-egészségtan:* élőlények csoportosítása élőhely, táplálkozási mód, egyéb tulajdonságok szerint; változatos élővilág.  *Matematika*: halmazok, adatgyűjtés, adatok lejegyzése. |
| *Szolgáltatások*  Utazás, közlekedés, közlekedési eszközök, közlekedési ismeretek, infrastruktúra.  Szálláslehetőségek, életmód horvát nyelvterületen.  Közintézmények.  Vásárlás.  Vendéglátás. | *Technika, életvitel és gyakorlat:* közlekedés, közlekedési ismeretek. |
| *Ünnepek és hagyományok, társadalmi környezet*  Életmód ma és régen, lakókörnyezet, a magyarországi horvátok falvai, lakás és életkörülmények.  Jellegzetes horvát egyházi ünnepek, a magyarországi horvátok szokásai és ünnepei.  Családi ünnepek, az én ünnepeim.  Horvát és magyar nemzeti ünnepek. | *Horvát népismeret:* ünnepek, hagyományok. |
| *Kulturális élet, médiák*  A zene mint kulturális hagyomány: a magyarországi horvátok népzenei öröksége, régiók népdalai, néptáncai.  Média világa: a magyarországi horvát televízió és rádió ifjúsági adásai *(Hrvatska kronika)*, hetilapok (*Hrvatski glasnik, Hrvatske novine*).  Horvátországi fiataloknak szóló tv–és rádióműsorok.  Az internet szerepe, közösségi oldalak. | *Ének-zene:* zene, népzene, néptánc.  *Informatika:* média, internet.  *Magyar nyelv és irodalom:* média, kultúra, irodalom. |
| *Politika és történelem*  Az együttélés szabályai, magyarországi nemzetiségek, a magyarországi horvát nemzetiség jogai és kötelességei.  Betekintés a nemzetiségi politika témakörébe.  A magyarországi horvátok településtörténete.  Földrajzi és történelmi ismeretek Horvátországról.  *A horvát nyelv*  Magyarországi horvátok által lakott területek, régiók.  A magyarországi horvát nyelvjárások.  SZERZŐK ÉS MŰVEK:  *Népköltészet*: horvátországi és magyarországi horvát mondókák, népdalok, népi játékok, népmesék, mondák, közmondások.  *Horvát szerzők* versei, meséi, elbeszélései; egyszerű szerkezetű meseregények, gyermekregények részletei, pl. Ivana Brlić-Mažuranić: *Priče iz davnine*, Milivoj Matošec: *Pustolovina u dimnjaku*, Sunčana Škrinjarić: *Kaktus bajke*, Grigor Vitez: *Pjesme*, Luko Paljetak: *Roda u drugom stanju,* Ivana Brlić-Mažuranić: *Čudnovate zgode šegrta Hlapića,* Pajo Kanižaj: *Prsluk pucam, Zeleni brkovi,* August Šenoa: *Povjestice, Postolar i vrag, Kameni svatovi*, Nada Iveljić: *Konjić sa zlatnim sedlom*, Gustav Krklec: *Pjesme,* Zvonimir Balog: *Veseli zemljopis*, Zdenka Jušić-Seunik: *Vode su pjevale*, Milivoj Matošec: *Strah u ulici lipa,* Hrvoje Hitrec: *Eko eko,* Nan Kušan: *Kako u Parizu*, Branka primorac: *Maturalac* (ulomci), Damir Miloš: *Bijeli klaun*: (ulomci), Sunčana Škrinjarić*: U gajbi*, Božidar Prosenjak: *Divlji konj*, Sunčana Škrinjarić: *Ulica predaka.*  *Magyarországi horvát szerzők* versei, meséi, elbeszélései, pl. Jolanka Tišler: *V modrini neba*, Stipan Blažetin: *Srce na dlanu,* Josip Gujaš Džuretin: *Povratak u Podravinu,* Lajoš Škrapić: *Droptine,* Stipan Blažetin: *Bodoljaši,* Marko Dekić: *S bačvanske ravnice*, Matilda Bölcs: *Jantarska ciesta*, Jolanka Tišler: *V zrcalu rodice*, Ladislav Gujaš: *Dodir vremena.* | *Történelem, társadalmi és állampolgári ismeretek:* nemzetiségek, törvények, jogok, nemzetiségi politika, államismeret, településtörténet.  *Horvát népismeret:* Horvátország történelme, földrajza, magyarországi horvátok lakta települések. |

1. 5-6. évfolyamon a biológia-egészségtan és földrajz tantárgynál feltüntetett tartalmak a természetismeretben jelennek meg. [↑](#footnote-ref-1)