**HORVÁT NÉPISMERET**

**6. évfolyam**

A hazai horvát nemzetiség számára a nyelv és a kultúra az identitás fenntartásának és megerősödésének alapvető feltétele. A már évtizedek óta érzékelhető előrehaladott asszimilációs folyamat következtében megnőtt a nevelési és oktatási intézmények szerepe a nyelv, a kultúra és az identitás továbbadásában. Az oktatási intézmények nem építhetnek a tanulók otthonról hozott nyelvi ismereteire.

Az oktatás eredményességének érdekében ennek a megváltozott helyzetnek tükröződnie kell a fejlesztendő kompetenciákban és a közműveltségi tartalmakban.

A nevelés és oktatás feladatai nem korlátozódhatnak csak az ismeretek átadására és a készségek fejlesztésére. Gyakorlati és sokrétűen felhasználható tudásra és képességekre kell törekedni, amelyek egyben feltételei az értékeken alapuló cselekvésnek. Az önmeghatározás, ítélőképesség, a tudomány és művészet iránti nyitottság és a mindenkori személyes adottságok és lehetőségek határain belüli teljesítmény elérése a cél. Ez a feltételrendszer nyit utat a felelősségteljes élet felé.

Az élethosszig tartó tanulás jegyében a magyarországi nemzetiségek legfontosabb oktatáspolitikai célja egy olyan nevelési és oktatási kínálat fenntartása és fejlesztése, amely mindenki számára elérhető és átjárható. A nemzetiség nyelvén felkínált nevelés és oktatás épít arra, hogy a nemzetiséghez tartozók ezzel a lehetőséggel minden életszakaszban élhetnek.

A nyelv magas szintű birtoklása, a helyi nyelvjárások és szokások ápolása, a történelem és a jelen ismerete – mindezek az identitás nélkülözhetetlen részét képezik. Modern világunkban az emberi kapcsolatokon keresztül történő tanulás éppoly fontos, mint a tudás és az információ megszerzése, valamint cselekvési stratégiák kifejlesztése.

A horvát nemzetiségi iskolák tanulói először élményszerű helyzetekben találkoznak a legfontosabb hagyományokkal, az életmóddal és a nemzetiség kultúrájával. Ezekre az élményekre építve cselekvés- és projektorientált oktatási formákban a fokozatosság elve alapján szereznek ismereteket a nemzetiség történeleméről, néprajzáról, nyelvéről, irodalmáról és a médiáról.

A horvát népismeret tantárgy tanulása a tanulók számára lehetővé teszi, hogy toleránsak és nyitottak legyenek a mássággal szemben, amely alkalmassá teszi őket más nemzetiségek és népek elfogadására.

A heti kötelező egy tanítási óra a tizenkét évfolyamon keresztül intenzív és alapos ismeretszerzést és képességfejlesztést tesz lehetővé. Az ismeretanyag más tantárgyakba való integrálása már nem lehetséges, de az azokhoz való kapcsolódást érdemes szem előtt tartani, ennek lehetőségét a tananyag tartalmak magukban hordozzák.

A horvát népismeret tantárgy feladata – identitás- és értékközvetítés – hatással van a módszerek megválasztására. A nyitott oktatási formákban történő tanítás olyan ismeretszerzést biztosít, amely az élménytől a cselekvésen és megértésen át a tapasztalathoz vezet.

A tantárgy az Irányelvekben meghatározott kulcskompetenciák – a kommunikáció, az időben és térben való tájékozódás, a reflexiót irányító kérdések, a kritikai gondolkodás és az önálló tanulás – fejlesztése révén eléri, hogy a tanulók alkalmassá váljanak önálló projektmunkára, azok irányítására, lebonyolítására, valamint a nemzetiségi életben való aktív, öntudatos részvételre.

A tantárgy órakerete:

|  |  |  |  |  |
| --- | --- | --- | --- | --- |
| Évfolyam | Heti órakeret | Évi órakeret | Kerettantervi órakeret | Helyi tervezésű órakeret |
| 1. | 1 | 36 | 33 | 3 |
| 2. | 1 | 36 | 33 | 3 |
| 3. | 1 | 36 | 33 | 3 |
| 4. | 1 | 36 | 33 | 3 |
| 5. | 1 | 36 | 33 | 3 |
| 6. | 1 | 36 | 33 | 3 |
| 7. | 1 | 36 | 33 | 3 |
| 8. | 1 | 36 | 33 | 3 |

**6.évfolyam:**

|  |  |  |  |
| --- | --- | --- | --- |
| Tematikai egység címe | Kerettantervi óraszám | Helyi többlet óraszám | Témakör összes időkerete |
| 1. **Énkép, család, rokonság, barát** | 2 |  | 2 |
| 1. **Haza, anyaország ‑ történelmük** | 5 |  | 5 |
| 1. **Az emberi élethez kötődő népszokások** | 3 |  | 3 |
| 1. **A hazai horvátság zenei és tánckultúrája, valamint népviselete** | 2 | 3 | 5 |
| 1. **A magyarországi horvát népcsoportok és földrajzi elhelyezkedésük** | 5 |  | 5 |
| 1. **A magyarországi horvátok nyelve** | 4 |  | 4 |
| 1. **A hazai horvátság épített környezete és annak berendezési tárgyai, életmódja** | 4 |  | 4 |
| 1. **Gazdálkodás a családban** | 5 |  | 5 |
| 1. **Horvátország földrajza** | 3 |  | 3 |
| Évfolyam összesen: | 33 | 3 | 36 |

**6. évfolyam**

Az 6. évfolyamon továbbra is központi szerepet játszik a tapasztaláson alapuló tudás. Az alapozó szakaszban az ismeretanyag megnövekszik, ezzel párhuzamosan egyre inkább előtérbe kerül a kognitív kompetenciák fejlesztése. A horvát népismeret egyik fontos feladata az iskolai tanuláshoz szükséges kulcskompetenciák, képességek megalapozása.

|  |  |  |
| --- | --- | --- |
| **Tematikai egység** | **Énkép, család, rokonság, barát** | **Órakeret 4 óra** |
| **Előzetes tudás** | A család, rokon, barát fogalmának meghatározása a korosztálynak megfelelő szinten. Önálló vélemény megfogalmazása a barátról, arról, hogy miben hasonlít másokhoz és miben tér el, valamint arról, hogy miben mutatkozik meg horvát volta. | |
| **A tematikai egység nevelési-fejlesztési céljai** | Önismeretre, az önelfogadás vállalására való nevelés. A családi életre nevelés, a családon belüli munkamegosztás szükségességének felismertetése, valamint a társas kultúra fejlesztése. Az önazonosság fejlesztése, megerősítése és megőrzése. A másság elfogadására való nevelés. Erkölcsi nevelés. A gondolkodási képességek fejlesztése. Az anyanyelvi kommunikációs képesség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A család fogalma; együttélési és együttműködési normák a családban; a szabályok szükségességének belátása.  Mennyire változott meg a mai nemzedékek családfogalma, életvitele (generációk együtt-, illetve különélése, párbeszéd a nemzedékek között) – megbeszélés, összehasonlítás.  Lakóhelyem: a lakóhely lakosságának összetétele, milyen nemzetiségű családok élnek az utcámban, osztálytársaim nemzetiségi hovatartozása, az egyes családok becenevei.  Kik voltak elődeim, honnan jöttek, mit hoztak magukkal, mit őriztek meg ebből.  A népszokások, ünnepek megőrzése, gyakorlása a családban.  Mit jelent számomra magyarországi horvátnak lenni (lehetőségeim, korlátaim). | *Horvát nyelv és irodalom; magyar nyelv és irodalom:* versek, olvasmányok.  *Természetismeret; dráma és tánc, technika, életvitel és gyakorlat:* család, rokonság, nemzedék. |

|  |  |
| --- | --- |
| **Kulcsfogalmak** | Előd, tárgyi és szellemi örökség, anyai, apai nagybáty, nagynéni, unokatestvér, dédapa, dédanya, magyarországi horvát. |

|  |  |  |  |  |
| --- | --- | --- | --- | --- |
| **Tematikai egység** | | **Haza, anyaország ‑ történelmük** | | **Órakeret 10 óra** |
| **Előzetes tudás** | | A tanuló ismeri a szülőföld, haza, anyaország, anyanemzet fogalmát, a két nemzet szimbólumait (zászló, himnusz). A szülőföld és az anyaország földrajzi elhelyezkedésének ismerete. | | |
| **A tematikai egység nevelési-fejlesztési céljai** | | A horvát és magyar nép közös történelmi, politikai, gazdasági, kulturális, vallási összefonódásának, közös jegyeinek megismertetése. Nemzeti öntudatra és hazafiságra, valamint állampolgárságra és demokráciára nevelés; európaiságra nevelés. Az interkulturális kompetencia fejlesztése. Az önismeret és társas kultúra fejlesztése. Toleranciára, a másság elfogadására való nevelés. | | |
| **Ismeretek/Fejlesztési követelmények** | | | **Kapcsolódási pontok** | |
| A család fogalmának kiszélesítése – nemzeti közösség.  A legfontosabb horvát és magyar nemzeti ünnepek és időpontjaik ismerete.  A horvát és magyar nemzeti szimbólumok (zászló, himnusz, címer) ismerete: zászlók készítése, a himnuszok előadása, a horvát címerről szóló legenda megismerése, a horvát címer összetevőinek ismerete. Az Országházon, Országházban található horvát címer magyarázata.  A horvát történelem néhány kiemelt eseménye időpontjának ismerete: a horvátok letelepedése, államalapítása, a Trpimirović dinasztia; Tomislav, az első horvát király. Zvonimir királysága. A horvát–magyar államközösség – Pacta conventa.  Mátyás király uralkodása; horvát mesterek Mátyás udvarában.  Horvátország és a Monarchia; a mohácsi csata.  A törökellenes küzdelmek a 15. és 16. században. A kőszegi csata és a várvédő kapitány Jurisics Miklós.  A reformáció elterjedése Horvátországban. Zrínyiek és Frangepánok; Zrínyi Miklós, a szigeti hős.  A horvát és magyar nép közös történelmi, politikai, gazdasági, kulturális, vallási összefonódásának, közös jegyeinek megismerése, párhuzamba vonása. A történelmi események időrendi sorrendbe állítása.  A történelmi események színhelyének megkeresése a térképen. | | | *Horvát nyelv és irodalom; magyar nyelv és irodalom:* versek, olvasmányok, legendák.  *Történelem, társadalmi és állampolgári ismeretek:* Osztrák–Magyar Monarchia, Jurisics Miklós, Zrínyiek és Frangepánok.  *Ének-zene:* nemzeti himnuszok.  *Vizuális kultúra*: szimbólumok. | |
| **Kulcsfogalmak** | Otthon, haza, szülőföld, anyaország, anyanemzet, perszonális unió, Osztrák–Magyar Monarchia, reformáció. | | | |

|  |  |  |
| --- | --- | --- |
| **Tematikai egység** | **Az emberi élethez kötődő népszokások** | **Órakeret 6 óra** |
| **Előzetes tudás** | A már tanult ünnepek jelentése és jelentősége, az ünneplés ideje és módja. Az ünnephez fűződő szokások és egyéb hagyományok megismerése, dátumai. | |
| **A tematikai egység nevelési-fejlesztési céljai** | A nemzeti öntudatra való nevelés, a hagyományok és szokások, valamint azok ápolásának megismertetése. A kulturális kompetencia, a nyelvi kommunikációs képesség, a hallott és olvasott szöveg értésének, valamint az előadókészség fejlesztése. Az esztétikai-művészeti kifejezőképesség fejlesztése. A kreativitás és az együttműködési képesség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A gyermekszületéshez kapcsolódó népszokások gyűjtése, megismerése.  Házasságkötés, lakodalom: leánykérés, lakodalmi előkészületek, lakodalmas menet, egyéb, a lakodalomhoz kötődő szokások, jellegzetes ételek, ajándékok.  A már tanult ünnepekről szóló ismeretek bővítése, pl. mit miért úgy készítenek (asztalterítés, búza ültetése, barkaszentelés), milyen ételeket készítenek (böjti ételek, sonka megszentelése). Népviselet egyes ünnepeken.  Új ünnepek megismerése: Nagyboldogasszony, Szent István, pünkösd, Szent Katalin.  Az ünnepekhez tartozó díszek, eszközök, ajándékok készítése.  Az ünnepekhez kapcsolódó dalok, mondókák, köszöntők ismeretének bővítése.  Az ünnepekhez tartozó élmények felidézése.  Dramatikus játékok előadása (pl. Kraljice).  Régi fényképek gyűjtése.  A karácsonyhoz és húsvéthoz kapcsolódó népszokások gyűjtése.  A karácsonyhoz és húsvéthoz kapcsolódó népszokásokban való részvétel. | *Horvát nyelv és irodalom; magyar nyelv és irodalom:* versek, olvasmányok, köszöntők, mondókák.  *Természetismeret; technika, életvitel és gyakorlat:* ételek, ajándékok, díszek, asztalterítés.  *Ének-zene:* dalok, zenék.  *Vizuális kultúra:* lakodalmi menet, gyermekszületés vizuális megjelenítése.  *Dráma és tánc:* dramatikus játékok. |

|  |  |
| --- | --- |
| **Kulcsfogalmak** | Dal, mondóka, köszöntő, ünnepi étel, népviselet, lakodalom. |

|  |  |  |
| --- | --- | --- |
| **Tematikai egység** | **A hazai horvátság zenei és tánckultúrája, valamint népviselete** | **Órakeret 4 óra** |
| **Előzetes tudás** | Az egyes ünnepekhez kapcsolódó zenei alkotások, táncok és népviseletek ismerete. | |
| **A tematikai egység nevelési-fejlesztési céljai** | A hagyományok és szokások, valamint azok ápolásának megismertetése. A kulturális kompetencia, a nyelvi kommunikációs képesség, a hallott és olvasott szöveg értésének, valamint az előadókészségnek a fejlesztése. A kreativitás és az együttműködési képesség fejlesztése. A mozgáskultúra fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Gyermektáncok és -játékok megismerése, elsajátítása és előadása – ismeretbővítés.  Népviseletek motívumainak s más népi motívumok rajzolása, festése, egyéb képzőművészeti megjelenítése (pl. motívumok kirakása magvakból, mozaik készítése, festés, rajz).  Jellegzetes népi hangszerek megismerése, bemutatása, megszólaltatása. | *Ének-zene:* dalok, hangszerek.  *Dráma és tánc*: gyermektáncok, gyermekjátékok.  *Vizuális kultúra:* népi motívumok rajzolása, festése, rajzolása és egyéb képzőművészeti technikákkal való megjelenítése. |

|  |  |
| --- | --- |
| **Kulcsfogalmak** | Dal, zene, gyermektánc, gyermekjáték, népi motívum. |

|  |  |  |
| --- | --- | --- |
| **Tematikai egység** | **A magyarországi horvát népcsoportok és földrajzi elhelyezkedésük** | **Órakeret** **10 óra** |
| **Előzetes tudás** | Horvátország és Magyarország térképe, földrajzi fekvése, domborzata. | |
| **A tematikai egység nevelési-fejlesztési céljai** | Nemzeti öntudatra, hazafiasságra, valamint állampolgárságra, demokráciára való nevelés. A szociális és állampolgársági kompetencia, valamint az anyanyelvi kommunikáció fejlesztése. A természettudományos és technikai kompetencia, valamint a digitális kompetencia fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A magyarországi horvát népcsoportok ismerete, területi elhelyezkedése, meghatározása térképen: gradistyei, Mura menti, Dráva menti, bosnyák, Duna menti, sokác és bunyevác horvátok.  A magyarországi horvát települések magyar és horvát elnevezéseinek ismerete, megkeresése térképen.  A magyarországi horvátok régiói: gradistyei, zalai, baranyai, bácskai, pesti, Dráva menti.  Az adott régió neves történelmi és közéleti személyiségeinek ismerete. | *Természetismeret:* a horvát népcsoportok területi elhelyezkedésének meghatározása, horvát települések megkeresése a térképen.  *Történelem, társadalmi és állampolgári ismeretek:* történelmi személyiségek.  *Horvát nyelv és irodalom:* versek, novellák, olvasmányok, legendák.  *Dráma és tánc:* jellegzetes táncok.  *Ének-zene:* jellegzetes zenék.  *Informatika:* az internet mint információs forrás alkalmazása. |

|  |  |
| --- | --- |
| **Kulcsfogalmak** | Gradistyei, Mura menti, Dráva menti, bosnyák, Duna menti, sokác és bunyevác horvát. |

|  |  |  |
| --- | --- | --- |
| **Tematikai egység** | **A magyarországi horvátok nyelve** | **Órakeret** **8 óra** |
| **Előzetes tudás** | Horvát nyelv, anyanyelv, nyelvjárás. | |
| **A tematikai egység nevelési-fejlesztési céljai** | Nemzeti öntudatra, hazafiasságra, valamint állampolgárságra, demokráciára való nevelés. A szociális és állampolgári kompetencia fejlesztése. Az önismeret és a társas kapcsolati kultúra fejlesztése. Az anyanyelvi kommunikáció és a digitális kompetencia fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Az egyes horvát népcsoportok nyelvhasználati sajátosságainak megfigyelése olvasott és hallott szövegeken keresztül.  Az egyes nyelvjárások (stokáv, kájkáv, csákáv) alapvető jellemzőinek felismerése, különös tekintettel a tanuló saját nyelvjárására.  Egy-egy hazai horvát költő/író nyelvjáráson írt művének, valamint egy-egy nyelvjárási népköltészeti alkotás megismerése és memorizálása.  A nyelvjárások összehasonlítása az irodalmi nyelvvel.  A tanult néptáncokhoz kapcsolódó nyelvjárási dalok szövegének megértése. | *Horvát nyelv és irodalom; magyar nyelv és irodalom:* nyelvjáráson írt műköltészeti és népköltészeti alkotások.  *Dráma és tánc:* táncok szövegei, dramatikus játékok, drámai részletek.  *Ének-zene:* dalok. |

|  |  |
| --- | --- |
| **Kulcsfogalmak** | Nyelvjárás, stokáv, kájkáv, csákáv nyelvjárás, irodalmi nyelv. |

|  |  |  |
| --- | --- | --- |
| **Tematikai egység** | **A hazai horvátság épített környezete és annak berendezési tárgyai, életmódja** | **Órakeret** **8 óra** |
| **Előzetes tudás** | A lakóhely jelentősebb épületeinek ismerete. A bútorok nevének és díszítőelemeinek ismerete, hímzésminták rajzolása. | |
| **A tematikai egység nevelési-fejlesztési céljai** | Nemzeti öntudatra, hazafiasságra való nevelés. Az állampolgárságra, demokráciára való nevelés. Az anyanyelvi kommunikáció fejlesztése. A családi életre nevelés. A testi, lelki egészségre nevelés. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A paraszti lakóházak, gazdasági épületek funkciója és helye a paraszti portán.  A lakóház és a paraszti porta alaprajzának elkészítése.  Az életmód és az építkezés összefüggésének felismerése.  Népi motívumok, használati eszközök, lakóházak, berendezési tárgyak népviseleti ruhadarabok stb. megjelenítése különböző képzőművészeti technikákkal (pl. rajzolás, festés, mozaik, magvakból való kirakás).  Ismeretszerzés a hazai horvátság életmódjáról személyes beszélgetésekből, olvasott szövegekből, fényképekből, filmekből és más tömegkommunikációs eszközökből.  Fogalmazás készítése arról, hogyan változott meg a horvátság életmódja (régen és most). | *Horvát nyelv és irodalom; magyar nyelv és irodalom:* olvasmányok, néprajzi szövegek.  *Informatika:* az internet mint információforrás.  *Vizuális kultúra; technika, életvitel és gyakorlat:* eszközök, berendezési tárgyak, motívumok képzőművészeti megjelenítése. |

|  |  |
| --- | --- |
| **Kulcsfogalmak** | Lakóháztípus, zsúpfedél, kukoricagóré, pajta, góré, szobatípus, konyhafajta, használati eszköz. |

|  |  |  |
| --- | --- | --- |
| **Tematikai egység** | **Gazdálkodás a családban** | **Órakeret** **10 óra** |
| **Előzetes tudás** | Háziállatok, virágoskert és növényei, konyhakert és növényei. | |
| **A tematikai egység nevelési-fejlesztési céljai** | Nemzeti öntudatra, hazafiasságra való nevelés. Az állampolgárságra, demokráciára való nevelés. Az anyanyelvi kommunikáció fejlesztése. A családi életre nevelés. A testi, lelki egészségre nevelés, valamint a környezettudatosságra való nevelés. Pályaorientáció. Az esztétikai igény fejlesztése. Az együttműködési képesség fejlesztése. Az előadókészség fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| Az éghajlati és domborzati viszonyok, valamint a talaj összetétele által meghatározott gazdálkodás.  A családi gazdálkodás fajtái (földművelés, állattenyésztés, kertészkedés, szőlőművelés).  A családi gazdálkodás előnyei – érvelés (az otthon megtermelt javakért nem kell pénzt kiadni, egészségesebb, friss, ízletesebb; rendezett környék).  A gazdálkodás eszközeinek megismerése, összekapcsolás a megfelelő tevékenységekkel.  A halászat és vadászat mint az ősök megélhetésének egyik módja (ma inkább sportként űzött tevékenységek).  Visszatérés a „Tiszta udvar, rendes ház” szlogenhez; virágoskertek, virágos utcák.  Munkamegosztás a családban; a munka megbecsülése.  Tapasztalatgyűjtés a településen megtett séta során, illetve a határban.  Személyes élmények elmondása, egy élmény megfogalmazása; információgyűjtés a családban.  Helyi vagy közeli város múzeumának meglátogatása. | *Horvát nyelv és irodalom; magyar nyelv és irodalom:* élmények megfogalmazása és elmondása.  *Természetismeret:* éghajlat, domborzat, talaj, földművelés, állattenyésztés, kertészkedés, szőlőművelés, múzeumlátogatás. |

|  |  |
| --- | --- |
| **Kulcsfogalmak** | Éghajlat, domborzat, családi gazdálkodás, eszköz, háziállat, konyhakerti növény és virág. |

|  |  |  |
| --- | --- | --- |
| **Tematikai egység** | **Horvátország földrajza** | **Órakeret** **6 óra** |
| **Előzetes tudás** | Horvátország elhelyezkedése Európában. | |
| **A tematikai egység nevelési-fejlesztési céljai** | Horvátország földrajzi környezetének, gazdasági földrajzának megismertetése. A természettudományos és technikai kompetencia fejlesztése. A fenntarthatóságra és környezettudatosságra való nevelés. Az anyanyelvi kommunikáció fejlesztése. | |

|  |  |
| --- | --- |
| **Ismeretek/Fejlesztési követelmények** | **Kapcsolódási pontok** |
| A legfontosabb földrajzi jellemzők megismerése:  Horvátország elhelyezkedése az európai kontinensen.  Horvátország szomszédos államai.  Horvátország fővárosa és nagyobb városai.  Horvátország nagy folyói, hegyei, tengere, tájegységei, szigetei.  Horvátország térképének másolása kézi munkával, megjelölve a legjelentősebb földrajzi elemeket (nagy folyók, hegyek, tenger, tájegységek [pl. Szlavónia, Dalmácia, Muraköz], nagyobb városok).  Horvátországi élmények elmondása, leírása, rajzzal való megjelenítése.  Tabló készítése adott témára. | *Horvát nyelv és irodalom; magyar nyelv és irodalom:* versek, olvasmányok élmények elmondása, leírás készítése.  *Természetismeret:* ismeretek Horvátországról.  *Vizuális kultúra:* rajzolás, tabló készítése. |

|  |  |
| --- | --- |
| **Kulcsfogalmak** | Település, főváros, topográfiai fogalmak. |

|  |  |
| --- | --- |
| **A fejlesztés várt eredményei a két évfolyamos ciklus végén** | A tanuló törekszik az együttműködési normák és a szabályok betartására a családban. Teljesíti a vállalt és rábízott kötelességeket (pl. a nagyszülők, testvér, szülők iránt). Türelmes nagyszüleivel, testvéreivel. Tiszteletben tartja a családi örökséget (szokások a családban, pl. étkezésnél, ünnepekkor), elsajátítja annak szellemi kultúráját (pl. ünnepi dalok, szokások betartása).  A tanuló ismeri a szülőföld, haza, anyaország, anyanemzet fogalmát, a két nemzet állami szimbólumait, a horvát történelem megnevezett eseményének dátumát, a két nép érintkezési pontjait.  Ismeri az ünnepek elnevezéseit, a hozzájuk kapcsolódó szokásokat és népköltészeti, valamint műköltészeti alkotásokat, azokat memorizálja és előadja. Tudja, mit jelentenek az ünnepek az emberek életében. Elsajátítja az ünnepekhez kapcsolódó díszek, ajándéktárgyak készítését.  Ismeri az ünnepekhez kapcsolódó étkezési szokásokat és népviseletet. Gyakorolja a szokásokat, és megszólaltatja a népköltészeti, valamint műköltészeti alkotásokat az ünnepek alkalmával.  Ismeri a horvát dalokat, táncokat, játékokat, zenéket, hangszereket. Elő tud adni ilyen dalokat, táncokat, játékokat, esetleg zenéket. Megismeri a jellegzetes népi motívumokat, azokat meg tudja jeleníteni különböző technikákkal.  Ismeri a magyarországi horvát népcsoportokat, területi elhelyezkedésüket. Ismeri a magyarországi horvát települések magyar és horvát elnevezéseit, az adott régió neves történelmi és közéleti személyiségeit.  Megismeri és memorizálja egy-egy hazai horvát költő/író nyelvjáráson írt művét, valamint egy-egy nyelvjárási népköltészeti alkotást.  A nyelvjárások irodalmi nyelvvel való összehasonlítása során következtetéseket tud levonni a különbségekkel kapcsolatban. Megérti a tanult néptáncokhoz kapcsolódó nyelvjárási dalok szövegét.  Ismeri a paraszti lakóházak, gazdasági épületek funkcióját és helyét a paraszti portán. El tudja készíteni egy lakóház és a paraszti porta alaprajzát. Vizsgálja az életmód és az építkezés összefüggéseit.  Különböző képzőművészeti technikákkal meg tud jeleníteni népi motívumokat, használati eszközöket, lakóházakat, berendezési tárgyakat, népviseleti ruhadarabokat stb. (pl. rajzolás, festés, mozaik, magvakból való kirakás).  Különböző ismeretszerzési módok segítségével (személyes beszélgetésekből, olvasott szövegekből, fényképekből, filmekből és más tömegkommunikációs eszközökből) gyarapítja tudását a hazai horvátság életmódjáról.  Ismeretei vannak arról, hogyan változott meg a horvátság életmódja (régen és most).  Összefüggést keres az éghajlati és domborzati viszonyok, valamint a talaj összetétele által meghatározott gazdálkodás között.  Ismeri a családi gazdálkodás fajtáit (földművelés, állattenyésztés, kertészkedés, szőlőművelés) és előnyeit, valamint a gazdálkodás eszközeit.  Elgondolkodik azon, hogy a halászat és a vadászat mint az ősök megélhetésének egyik módja ma inkább sportként űzött tevékenységként jelentkezik.  Fejleszti igényét esztétikus környezete iránt (virágoskertek, virágos utcák).  Megtapasztalja a családi munkamegosztás jelentőségét és szükségességét. Fejlődik a munka megbecsülése iránti igénye.  Tapasztalatokat gyűjt a településen megtett séta során, illetve a határban.  Személyes élmények elmondásán és megfogalmazásán keresztül, valamint a családban gyűjtött információkkal indokolja állásfoglalását.  Ismeri Horvátország történelmét a letelepedéstől a XVII. század végéig.  Ismeri Horvátország elhelyezkedését az európai kontinensen, Horvátország szomszédos államait, fővárosát és nagyobb városait, nagy folyóit, hegyeit, tengerét, tájegységeit, szigeteit.  Le tudja másolni Horvátország térképét, megjelölve a legjelentősebb földrajzi elemeket (nagy folyók, hegyek, tenger, tájegységek, nagyobb városok).  Horvátországi élményei elmondásával kinyilvánítja kötődését, érzelmeit, amelyeket megtapasztalt. Ezeket rajzzal is megjeleníti. |